پتے کی سوزش

پتے کی سوزش پتے میں ہونے والی سوجن کو کہا جاتا ہے۔  اس کی علامات میں پیٹ کے اوپری حصے میں درد ، متلی، الٹی اور کبھی کبھار بخار ہونا شامل ہیں۔  اکثر پتے کے درد کے حملے (بلیری کولک) شدید پتے کی سوزش سے پہلے ہوتے ہیں۔  پتے کی سوزش میں درد عام پتے کے درد کے حملے کی نسبت زیادہ دیر تک رہتا ہے۔  مناسب علاج کے بغیر، درد کے حملوں کے بار بار ہونے والے واقعات عام ہیں۔  شدید پتے کی سوزش کی پیچیدگیوں میں لبلبے کی سوزش ، عام بائل ڈکٹ میں پتھریاں یا عام بائل ڈکٹ کی سوزش شامل ہیں۔  

90 فیصد سے زیادہ وقت شدید پتے کا درد پتھری کی وجہ سے سسٹک ڈکٹ میں ہونے والی رکاوٹ سے ہوتا ہے۔  پتھری کے خطرے کے عوامل میں مانع حمل کی گولیاں ، حمل ، پتھری کی خاندانی تاریخ، موٹاپا ، ذیابیطس ، جگر کی بیماری یا تیزی سے وزن میں کمی شامل ہیں۔  کبھی کبھار، شدید پتے کی سوزش، ویسکولائٹس یا کیموتھراپی کے نتیجے میں یا بڑے صدمے یا جلنے سے صحت یاب ہونے کے دوران بھی ہوتا ہے۔  علامات اور لیبارٹری ٹیسٹنگ کی بنیاد پر پتے کی سوزش کا شبہ کیا جاتا ہے۔  پھر پیٹ کا الٹراساؤنڈ عام طور پر تشخیص کی تصدیق کے لیے استعمال کیا جاتا ہے۔ 

علاج عام طور پر لیپروسکوپی کے ذریعے پتے کو نکالنے سے ہوتا ہے، اگر ممکن ہو تو 24 گھنٹوں کے اندر۔   سرجری کے دوران بائل ڈکٹ کی تصاویر لینے کی سفارش کی جاتی ہے۔  اینٹی بائیوٹکس کا معمول کا استعمال متنازع ہے۔   اگر سرجری بروقت نہیں ہو سکتی ہے یا اگر کیس پیچیدہ ہے تو اس صورت میں اینٹی بائیوٹکس کی سفارش کی جاتی ہے۔  عام بائل ڈکٹ میں پتھری کو سرجری سے پہلے اینڈوسکوپک ریٹروگریڈ کولانجیوپینکریٹوگرافی (ای آر سی پی) کے ذریعے یا سرجری کے دوران ہٹایا جا سکتا ہے۔  سرجری سے ہونے والی پیچیدگیاں نایاب ہیں۔  جن لوگوں میں سرجری نہیں ہو پاتی، ان میں پتے سے نکاسی کی کوشش کی جا سکتی ہے۔ 

ترقی یافتہ دنیا میں تقریباً 10-15فی صدبالغوں میں پتھری ہوتی ہے۔  مردوں کے مقابلے خواتین میں پتھری کی شکایات زیادہ ہوتی ہیں اور یہ 40 سال کی عمر کے بعد زیادہ عام ہو جاتی ہیں  بعض نسلی گروہ اکثر متاثر ہوتے ہیں۔ مثال کے طور پر، 48 فی صد امریکی انڈینز میں پتھری ہے۔  پتھری والے تمام لوگوں میں سے، 1–4فیصد کو ہر سال پتے کے درد کے حملے ہوتے ہیں۔  اگر علاج نہ کیا جائے تو بلیری کالک والے تقریباً 20 فیصد افراد کو شدید پتے کی سوزش ہو جاتی ہے۔  ایک بار جب پتے کو ہٹا دیا جاتا ہے تو نتائج عام طور پر اچھے ہوتے ہیں۔  علاج کے بغیر، دائمی پتے کی سوزش ہو سکتی ہے.  یہ لفظ یونانی زبان سے ہے، cholecyst- جس کا مطلب ہے "پتہ" اور -itis کا مطلب ہے "سوزش"۔ 

 حوالہ جات 

زمرہ:Translated from MDWiki
زمرہ:طب جگر
زمرہ:ہاضمہ کے امراض
زمرہ:طب معدہ و آنت
زمرہ:طبی اصطلاحات
زمرہ:معدی امعائی حلقے کے عارضے